Lav et referat af nedenstående tekst:

Tekst:
20 dage. Så hurtigt gik det, fra at en indsamling blev startet af borgerne i Ravnkilde, til de kunne overrække en check på 450.000 kroner til den lokale købmand, Hanne Degn. Borgerne har oprettet et såkaldt borgerlån. Og så har flere desuden oprettet en konto, hvor de på forhånd har indskudt et større beløb at købe ind for i Hanne Degns butik. De 450.000 kroner skal blandt andet dække gammel gæld. - Jeg er totalt overvældet. Det er fantastisk, at byen står sammen på den måde, siger Hanne Degn. Med flere og flere discountbutikker er det blevet svært at drive købmand. - Det er lidt en udfordring, siger hun. Masser af byens 958 borgere var mødt op for at overrække checken – blandt andet vognmand Lars Jensen. - Sådan et lille samfund er nødt til at have en butik. Ellers dør byen, siger han. Uden indsatsen fra byens borgere var Hanne Degn højst sandsynligt tvunget til at lukke butikken. - Det er helt fantastisk, at byens borgere kigger i pungen og ser, hvad de kan undvære, siger hun.

Referat:
Købmanden i Ravnkilde var hårdt presset, men så tog de lokale initiativ til at samle ind.